stanford-oval/wikipedia huggingface dataset:
ג'ורדנה ברוסטר
קריירה

ברוסטר החלה את הקריירה בשנת 1995 בתפקיד אורח באופרת הסבון הפופולרית "כל ילדיי". באותה שנה היא החלה לשחק באופרת הסבון "כשהעולם מסתובב", שם היא שיחקה במשך 6 עונות עד 2001.
בשנת 1998 התפרסמה ברוסטר לראשונה כשהופיעה במותחן האימה הבדיוני של רוברט רודריגז "סיוט בחדר המורים", בסרט גילמה את דליילה, עורכת עיתון בית הספר שמצטרפת לקבוצה של תלמידים שמטרתם להיאבק ולהדוף טפילים חייזרים, המשתלטים לאט לאט על בית הספר בה לומדת.
בשנת 2001 הופיעה ברוסטר בתפקידה המפורסם והמוערך ביותר עד היום במותחן האקשן "מהיר ועצבני" שם גילמה ברוסטר את דמותה של מיה טורטו, אחותו הקטנה של דומיניק "דום" טורטו (וין דיזל) נהג מרוצי רחוב ומנהיג חבורת שודדים המעורבת בשורת מעשי שוד של מוצרי אלקטרוניקה ממשאיות תובלה, כמו כן דומיניק וחבורתו מארגנים מרוצי מכוניות ליליים לא חוקיים בכבישי לוס אנג'לס. במהלך הסרט מתאהבת מיה בבריאן אוקונור (פול ווקר), שוטר סמוי של משטרת לוס אנג'לס שמופעל על מנת להפיל את דום טורטו וחבורתו.
בשנת 2004 כיכבה בסרט קומדיית הפעולה "D.E.B.S: מרגלות-על". על אף שהסרט לא זכה להצלחה קופתית הוא זכה בפרס בפסטיבל ברלין.
בשנת 2006 שיחקה ברוסטר בתפקיד ראשי בסרט השישי בסדרת סרטי מותחני האימה "המנסרים מטקסס", "המנסרים מטקסס: ההתחלה" בבימויו של מייקל ביי. בסרט שהוא הקדמה לשאר סרטי הסדרה הופיעה ברוסטר ככריסטי חברתו של אריק שעורך עם אחיו מסע ברחבי ארצות הברית לפני גיוסם לווייטנאם.
כריסטי הופכת במהרה לניצודה כשמשפחה טקסנית מטורפת חוטפת אותה ואת חבריה לאחר תאונת דרכים שעברו, במהלך הסרט מנסה כריסטי לברוח מהרוצח הסדיסטי תומאס היואיט הלא הוא "פני עור" לאחר שרצח את שאר החבורה. בסופו של דבר היא נירצחת. בניגוד לגיבורות הקודמות של הסרטים הקודמים, כריסי אניה שורדת.
בשנת 2008, התארחה בארבעה פרקים בסדרה "צ'אק".
בשנת 2009 שיחקה ברוסטר בחלק הרביעי והרווחי ביותר בסדרת סרטי "מהיר ועצבני", בסרט חוברת מיה לדומיניק ולבראיין במרדפם אחר סוחר סמים רב עוצמה בשם בראגה.
ב-2011 הופיעה ברוסטר בחלק החמישי בסדרת סרטי "מהיר ועצבני", בעלילה זו נמצאת מיה בהריון מחבר שלה השוטר לשעבר בריאן אוקונר. היא גם הופיעה בסרטי ההמשך "מהיר ועצבני 6", ו-"מהיר ועצבני 7".
בשנת 2012, החלה לשחק בסדרה "דאלאס" עד לירידת הסדרה מהמסך ב-2014. באותה שנה, היא שיחקה בסרטים "שוד אמריקאי" לצד אדריאן ברודי, ו"אין כמו בגיהנום" לצידה של קתרין הייגל.
בספטמבר 2016, החלה לשחק בסדרת האקשן "נשק קטלני" ברשת FOX, את דמותה של ד"ר מורין קהיל, פסיכולוגית במשטרת לוס אנג'לס. בספטמבר 2017 עלתה העונה השנייה. בשנת 2019 גילמה את האנה בחידוש לסדרת הטלוויזיה "מגנום, בלש פרטי" ברשת CBS
בשנת 2022 הופיעה בפרק ״צמאי דם״ בסדרה " הטירון: סוכנת חדשה"
חיים אישיים

ב-6 במאי 2007 נישאה ברוסטר למפיק אנדרו פורם אותו הכירה על סט הסרט "המנסרים מטקסס: ההתחלה". ב-10 בספטמבר 2013, נולד בנם הבכור, ג'וליאן, בתהליך פונדקאות. להם גם בן שני, רוואן. במהלך 2020 החלה בהליך גירושין.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | סיוט בחדר המורים | דליילה פרופיט |  |
| 2001 | הקרקס הנעלם | פיבי |  |
| 2001 | מהיר ועצבני | מיה טורטו |  |
| 2004 | D.E.B.S. | לוסי דיאמונד |  |
| 2005 | התקרבותה של גרייס | גרייס צ'אנס |  |
| 2006 | אנאפוליס | אלי האלווי |  |
| 2006 | המנסרים מטקסס: ההתחלה | כריסי |  |
| 2009 | מהיר ועצבני 4 | מיה טורטו |  |
| 2011 | מהיר ועצבני 5 | מיה טורטו |  |
| 2013 | מהיר ועצבני 6 | מיה טורטו |  |
| 2014 | שוד אמריקאי | אמילי |  |
| 2015 | אין כמו בגיהנום | דאסטי |  |
| 2015 | מהיר ועצבני 7 | מיה טורטו |  |
| 2017 | מהיר ועצבני 8 | מיה טורטו |  |
| 2019 | פעולות אלימות אקראיות | קאת'י |  |
| 2020 | Hooking Up | טניה |  |
| 2021 | מהיר ועצבני 9 | מיה טורטו |  |
| 2021 | On Our Way | רובי ריצ'רדסון |  |
| 2023 | מהיר ועצבני 10 | מיה טורטו |  |
| 2023 | Simulant | פיי |  |
| 2023 | Who Invited Charlie? | רוזי |  |
| 2024 | המרתף (אנ') | שרה |  |
| 2025 | Heart Eyes | ג'נין שואו |  |
| TBA | The Integrity of Joseph Chambers | טס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | כל ילדיי | אניטה סנטוס | פרק אחד |
| 2001-1995 | כשהעולם מסתובב | ניקי מנסון | 120 פרקים |
| 1999 | The '60s | שרה ויינשטוק | מיני-סדרה |
| 2009-2008 | צ'אק | ג'יל רוברטס | 4 פרקים |
| 2010 | כחול עמוק | מריה | 3 פרקים |
| 2010 | Gigantic | ידוענית | 2 פרקים |
| 2014-2012 | דאלאס | אלנה ראמוס | תפקיד ראשי (3 עונות); 40 פרקים |
| 2016 | סיפור פשע אמריקאי | דניס בראון | 5 פרקים |
| 2016 | סודות ושקרים | קייטי וורנר | תפקיד ראשי (עונה 2); 10 פרקים |
| 2016 | רובוט צ'יקן | מולי מקינטייר / סינדי בריידי | דיבוב; פרק: "Secret of the Flushed Footlong" |
| 2018-2016 | נשק קטלני (אנ') | ד"ר מורין קייהיל | תפקיד ראשי )עונות 2-1) תפקיד אורח (עונה 3);  |
| 2019 | מגנום, בלש פרטי | האנה | 2 פרקים |
איילה פישר

| --- | --- |

פישר, 2013
 לידה:  3 בפברואר 1976 (בת 49) מסקט, עומאן 
 שם לידה:  Isla Lang Fisher 
 מדינה:  אוסטרליה אוסטרליה
 תקופת הפעילות:  מ-1993 
 מקום לימודים:  L'École Internationale de Théâtre Jacques Lecoq  מכללת הנשים המתודיסטית 
 בן או בת זוג:  סשה ברון כהן (2010–2024) 
 מספר צאצאים:  3
 http://www.islafisher.com
 פרופיל ב-IMDb
 
איילה לאנג פישר (באנגלית: Isla Lang Fisher; נולדה ב-3 בפברואר 1976) היא שחקנית וסופרת אוסטרלית שהתגיירה, המוכרת בעיקר בזכות כיכובה בסרטים "לדפוק חתונה" (2005), "וידויים של שופהוליק" (2009), "האשליה" (2013), "גטסבי הגדול" (2013), "גרימסבי" (2016) "יצורים ליליים" (2016) ו"השכנים של ג'ונס" (2016).
ביוגרפיה

פישר נולדה במסקט שבעומאן, להורים סקוטיים נוצרים-מתודיסטים. משפחתה התגוררה במסקט עקב עבודתו של אביה כבנקאי של האומות המאוחדות. כשהייתה ילדה קטנה עברה עם משפחתה אל בת'גייט, עיר הולדתם בסקוטלנד. כאשר הייתה בת 6, עברה משפחתה להתגורר בפרת' שבאוסטרליה המערבית. פישר למדה באוניברסיטה של התנועה המתודיסטית לבנות בפרת'. בהמשך, נפרדו הוריה. אמה ואחיה גרים באתונה ואביה בפרנקפורט.
ביוגרפיה > קריירת משחק

בגיל 9 החלה פישר להופיע בפרסומות בטלוויזיה באוסטרליה. קריירת המשחק המקצועית של פישר החלה בשנת 1993, כאשר כיכבה באופרת הסבון חוף פארדייס ובסדרה "Bay City". בגיל 18, בעזרת אמה, פרסמה פישר שני ספרים לנוער, "Bewitched" ו-"Seduced by Fame".
בין השנים 1994–1997 גילמה את דמותה של שאנון ריד באופרת הסבון האוסטרלית "קרוב רחוק". לאחר שעזבה את הסדרה, נרשמה לבית ספר למשחק בפריז, והחלה להופיע בהצגות מוזיקליות לילדים בבריטניה.
פריצת הדרך של פישר הייתה בשנת 2002, כאשר שיחקה בסרט הלייב-אקשן של "סקובי-דו" בתור מרי-ג'יין, ומייד לאחר מכן הוחתמה אצל סוכן אמריקאי. היא קיבלה תפקיד גדול יותר בסרט "לדפוק חתונה" בשנת 2005, שזיכה אותה בפרס הופעת הפריצה של MTV. באותה שנה שיחקה פישר בסרט הדרמה "לונדון" כבקה, מארחת מסיבה במנהטן.
בשנת 2007 כיכבה בסרט "פעלולן לנצח", לצידו של אנדי סמברג. היא הייתה אמורה להופיע ב"משפחת סימפסון - הסרט", אך הסצנה שלה נחתכה בעריכה הסופית. בשנת 2008 כיכבה בסרט "חתונה במהירות מופרזת", ובסרט "בטוח, אולי" (Definitely, Maybe), ודיבבה בסרט "הורטון שומע מישהו" את דוקטור לרו. בשנת 2009 כיכבה בסרט "וידויים של שופהוליק".
בשנת 2012 היא דיבבה בסרט "שומרי האגדות" את פיית השיניים. ב-2013, שיחקה בסרטים "גטסבי הגדול" ו"האשליה".
בשנת 2016 שיחקה בקומדיה "השכנים של ג'ונס" לצידה של גל גדות, בסרטו של טום פורד "יצורים ליליים" ובסרט "גרימסבי" לצד בעלה סשה ברון כהן. ב-2018, שיחקה בסרט הקומדיה "תופסת".
בשנת 2020, כיכבה בסרט "הסנדקית הקסומה". ב-2022, החלה לשחק בסדרה "Wolf Like Me".
ב-2023, שיחקה בסרט "דוגי סטייל".

במאי 2024, החלה להצטלם לסרט הרביעי בסדרת סרטי "יומנה של ברידג'ט ג'ונס" שעתיד לצאת בפברואר 2025.
חיים אישיים

בשנת 2001 פגשה פישר את השחקן הבריטי-יהודי סשה ברון כהן במסיבה בסידני. הם התארסו בשנת 2004 ונישאו ב-15 במרץ 2010 בטקס חתונה יהודי בפריז. לפני נישואיהם למדה פישר לימודי יהדות במשך שלוש שנים, התגיירה, ובחרה את השם העברי איילה. לדבריה היא שומרת שבת. לפישר וברון-כהן שלושה ילדים: בת שנולדה ב-19 באוקטובר 2007, בת נוספת שנולדה בקיץ 2010, ובן שנולד באפריל 2015. המשפחה התגוררה לסירוגין בלונדון ובלוס אנג'לס, ובשנת 2020 עברו לסידני, אוסטרליה ובהמשך לפרת'. ב-5 באפריל 2024 הודיעו בני הזוג בהודעה באינסטגרם כי הגישו בקשה לגירושין עוד ב-2023.
חיים אישיים > אקטיביזם פרו-ישראלי

באוקטובר 2023, פישר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | Out of Depth | בחורה אוסטרלית #1 |  |
| 2001 | The Pool | קים |  |
| 2002 | סקובי-דו | מרי ג'יין |  |
| 2003 | The Wannabes | קירסטי |  |
| 2003 | דאלאס 362 | ג'ינג'ית |  |
| 2004 | אני אוהב האקביז | הת'ר |  |
| 2005 | לדפוק חתונה | גלוריה קליירי |  |
| 2005 | לונדון | רבקה |  |
| 2006 | חתונה במהירות מופרזת | קייטי |  |
| 2007 | The Lookout | לאבלי |  |
| 2007 | פעלולן לנצח | דניס |  |
| 2008 | בטוח, אולי (Definitely, Maybe) | אפריל |  |
| 2008 | הורטון שומע מישהו | ד"ר לרו | דיבוב |
| 2009 | וידויים של שופהוליק | רבקה בלומווד |  |
| 2010 | Burke & Hare | ג'יני הוקינס |  |
| 2011 | רנגו | בינס | דיבוב |
| 2012 | הרווקה | קייטי לורנס |  |
| 2012 | שומרי האגדות | פיית השיניים "שן" | דיבוב |
| 2013 | גטסבי הגדול | מירטל וילסון |  |
| 2013 | האשליה | הנלי ריבס |  |
| 2013 | חיי פשע | מלאני רלסטון |  |
| 2015 | Visions | אוולי |  |
| 2016 | גרימסבי | ג'ודי פיגס |  |
| 2016 | יצורים ליליים | לורה הייסטינגס |  |
| 2016 | השכנים של ג'ונס | קארן גפני |  |
| 2018 | תופסת | אנה מאלוי |  |
| 2019 | The Beach Bum | מיני |  |
| 2019 | Greed | סמנת'ה |  |
| 2020 | ביקור מעולם אחר | רות' קונדומיין |  |
| 2020 | הסנדקית הקסומה | מקנזי וולש |  |
| 2021 | הביתה! | מאדי | דיבוב |
| 2023 | דוגי סטייל | מגי | דיבוב |
| 2024 | הגיע הזמן (אנ') | ג'ן דיהל |  |
| 2025 | האשליה 3 | הנלי ריבס |  |
| 2025 | Jay Kelly | פמלה פאלמר |  |
| 2025 | איש הכלב | שרה אסון | דיבוב |
| 2025 | ברידג'ט ג'ונס: חוזרת לשוק | רבקה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | חוף פארדייס | רובין | 3 פרקים |
| 1997-1994 | קרוב רחוק | שאנון ריד | 393 פרקים |
| 1999 | אוליבר טוויסט | בת' | מיני-סדרה |
| 2000 | Sunburn | אישה | פרק: "#2.1" |
| 2000 | לבבות ועצמות | ברמנית | פרק: "I Need a Love Song" |
| 2001 | אטילה | סיסרה | מיני-סדרה |
| 2002 | Beastmaster | דימון מאנאקה | פרק: "The Trial" |
| 2003 | המופע של עלי ג'י | טאג ביצ' | פרק: "Belief" |
| 2004 | Pilot Season | באטרפליי | פרק: "#1.6" |
| 2011 | משועמם | רוז | 2 פרקים |
| 2013 2019-2018 | משפחה בהפרעה | רבל אלי | 15 פרקים |
| 2015 | הנסיכה סופיה הראשונה | בוטון | דיבוב; 2 פרקים |
| 2018 | אנג'י טרייבקה | לאנה בובאנה | פרק: "Glitch Perfect" |
| 2020 | תרגיע | קרול | פרק: :"Insufficient Praise" |
| 2022 | Wolf Like Me | מארי | תפקיד ראשי; 6 פרקים גם מפיקה בפועל |
| TBA | המשרד |  | סדרת טלוויזיה עתידית של אמזון פריים וידאו |
פרסים

| הפרס | הקטגוריה | הסרט/הסדרה | השנה | התוצאה | סימוכין |
| --- | --- | --- | --- | --- | --- |
| פרסי הסרטים והטלוויזיה של MTV | הפריצה הטובה ביותר | לדפוק חתונה | 2006 | זכייה |  |
| פרסי בחירת הנוער | הפריצה הטובה ביותר - שחקנית | לדפוק חתונה | 2006 | מועמדות |  |
| פרסי בחירת הנוער | שחקנית בסרט קומדיה | וידויים של שופהוליק | 2009 | מועמדות |  |
| ברית העיתונאיות | המדבבת הטובה ביותר | רנגו | 2012 | זכייה |  |
| ברית העיתונאיות | המדבבת הטובה ביותר | שומרי האגדות | 2013 | מועמדות |  |
| פרסי AACTA | שחקנית המשנה הטובה ביותר | גטסבי הגדול | 2014 | מועמדות |  |
| איגוד מבקרי הקולנוע האוסטרלים | שחקנית המשנה הטובה ביותר | גטסבי הגדול | 2014 | מועמדות |  |
| חוג מבקרי הקולנוע באוסטרליה | שחקנית המשנה הטובה ביותר | גטסבי הגדול | 2014 | מועמדות |  |
| פרס יופיטר (גרמני) | השחקנית הבינלאומית הטובה ביותר | גטסבי הגדול | 2014 | מועמדות |  |
| פרס גילדת שחקני המסך | אנסמבל בסדרת קומדיה | משפחה בהפרעה | 2014 | מועמדות |  |
הערות שוליים

↑  שיילה רוברטס, "Isla Fisher Interview, The Lookout" ב-MoviesOnline.‏ 25 במרץ 2007
↑  ז'אן וולף, "What Creeps Out Borat's Future Wife?". באתר movies.go.com.‏ 29 במרץ 2007
↑  "Fisher to marry Baron Cohen 'soon" ב-Hull Daily Mail.‏ 13 בינואר 2009
↑  איילין ליפרוות', "Fisher: I'm addicted to breastfeeding" באתר מטרו. 19 בפברואר 2009
↑  Sacha Baron Cohen & Isla Fisher Step Out with New Addition,‏ ב-pepole.com. ‏13 בספטמבר 2010.
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  "2011 EDA Awards Winners". Awfj.org. נבדק ב-8 באוגוסט 2015. {{cite news}}:  (עזרה)
↑  "The 20th Annual Screen Actors Guild Awards". Sagawards.org. נבדק ב-8 באוגוסט 2015. {{cite web}}:  (עזרה)
| --- | --- |
בקרת זהויות :  NLI: 987007383682305171  PLWABN: 9812833439605606  BIBSYS: 13015758  BNE: XX4797705  BnF: cb156311888 (data)  GND: 1012033937  ISNI: 0000 0001 1948 6635  LCCN: nb98026226  MusicBrainz: 695d3270-3462-4149-b1c1-c869228e597c  NKC: xx0077125  NLA: 35454834  NLK: KAC201714729  NTA: 320605736  SUDOC: 155598414  Trove: 520878  VIAF: 37242317   WorldCat (עם VIAF): 37242317 
פישר בטקס פרסי גלובוס הזהב, 2009
פרדיה וולש-פילו

| --- | --- |

 לידה:  12 באוקטובר 1999 (בן 25) אשפורד, אירלנד 
 מדינה:  אירלנד 
 תקופת הפעילות:  מ-2016 
 פרופיל ב-IMDb
 
פרדיה וולש-פילו (באנגלית: Ferdia Walsh-Peelo; נולד ב-12 באוקטובר 1999) הוא שחקן ומוזיקאי אירי.
ביוגרפיה

וולש-פילו נולד בעיירה הכפרית אשפורד (אנ'), מחוז ויקלו, אירלנד. הוא סיים את לימודיו בתיכון Coláiste Ráithín, בעיר בריי. הוא מכהן כשגריר של רצון טוב של תוכנית 'שיעורי חירום' של UNICEF באירלנד, שמטרתה לספק חינוך לילדים שנקלעו למצבי חירום.  הוא קיבל הדרכה ווקאלית מאמו, זמרת הסופרן טוני וולש.
הוא חתום בסוכנות השחקנים ויליאם מוריס בארצות הברית וסוכנות השחקנים Independent Talent בבריטניה ב-2015.
קריירה

בגיל 12 לוהק לתפקיד ראשי בהפקת האופרה "חליל הקסם" מאת מוצרט. הוא הופיע עם שחקני וזמרי האופרה ברחבי אירלנד. לאחר מכן הופיע באופרה "בטבעת החנק", מאת בנג'מין בריטן בתפקיד מיילס . בשנת 2012, הוא הופיע בטלוויזיה האירית במופע "Late Late Toy Show" בשירה ובפסנתר.
בשנת 2016, וולש-פילו עשה את הופעת הבכורה שלו בסרט הקומדיה-דרמה המוזיקלית "מועדון שנות ה-80" (אנ') יחד עם לוסי בוינטון. את הסרט ביים ג'ון קרני.  הוא שר וניגן בגיטרה ופסנתר, בהופעה חיה עם השחקן, מארק מק'קנה, בהופעה שהתקיימה בפסטיבל סאנדנס .
בשנת 2017 החל וולש-פילו לגלם את אלפרד הגדול מהעונה החמישית של סדרת הטלוויזיה "ויקינגים" בהפקת ערוץ ההיסטוריה.
בשנת 2018 שיחק בסרט הטלוויזיה "Dave Allen at peace" של ה-BBC וגילם את דמותו המתבגרת של דייב, בעוד את דמותו הבוגרת גילם איידן גילן.
בשנת 2021, שיחק בתפקיד מיילס בסרט הקולנוע "CODA" שביימה וכתבה שאן הדר וזו מהווה גרסה מחודשת בשפה האנגלית לסרט הצרפתי "משפחת בלייה" משנת 2014.
בשנת 2022 גילם את המוזיקאי ומבקר הרוק ניק קנט (אנ') במיני-סדרה הביוגרפית "פיסטול" שביים דני בויל עבור רשת FX.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | מועדון שנות ה-80 (אנ') | קונור "קוסמו" לוור |  |
| 2020 | Here Are the Young Men | רז |  |
| 2021 | CODA | מיילס |  |
| 2021 | Love Gets a Room | אדמונד |  |
| TBA | Verona's Romeo & Juliet | טיבאלט (אנ') |  |
| TBA | Mary's Monster | פרסי ביש שלי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017–2020 | ויקינגים | המלך אלפרד | 22 פרקים |
| 2018 | Dave Allen at peace | דייב בן ה-18 | סרט טלוויזיה של BBC |
| 2022 | פיסטול | ניק קנט (אנ') | 4 פרקים |
הערות שוליים

↑  Brady, Tara. "Ferdia Walsh-Peelo: Sing Street, Sundance... now back to school". The Irish Times. נבדק ב-27 במרץ 2016. {{cite news}}:  (עזרה)
1 2 3 4  Saldana, Selena. "Sing Street Production Notes UK Final" (PDF). נבדק ב-31 במאי 2016. {{cite web}}:  (עזרה)
↑  UNICEFIreland (2016-10-27), Full Video: Ferdia Walsh-Peelo's #EmergencyLessons experience in Nepal, נבדק ב-2017-03-09
↑  Sun, Rebecca (28 בינואר 2016). "Sundance: 'Sing Street' Star Signs With WME (Exclusive)". Hollywoodreporter.com. נבדק ב-28 במרץ 2016. {{cite news}}:  (עזרה)
↑  "Sing Street star had to learn how to act on the film". Irish Examiner. 16 במרץ 2016. נבדק ב-28 במרץ 2016. {{cite news}}:  (עזרה)
↑  "Sing Street (2016)". RTE. 18 בפברואר 2016. נבדק ב-27 במרץ 2016. {{cite web}}:  (עזרה)
↑  "Watch: 'Sing Street' Actors Perform at Sundance After-Party". Variety. נבדק ב-28 במרץ 2016. {{cite news}}:  (עזרה)
↑  "Ferdia Walsh-Peelo Instagram". נבדק ב-7 בפברואר 2017. {{cite web}}:  (עזרה)
↑  Maher, David (15 ביולי 2016). "Irish Red Rock star Darren Cahill lands major starring role in new series of Vikings". Irish Mirror. נבדק ב-7 בפברואר 2017. {{cite web}}:  (עזרה)
↑  "Apple Original Films announce multiple Sundance Award winner "CODA" to premiere in theaters and on Apple TV+ on Friday, Aug. 13". Apple.com. 21 באפריל 2020. נבדק ב-21 באוגוסט 2021. {{cite news}}:  (עזרה)
| --- | --- |
בקרת זהויות :  BNE: XX5713650  GND: 1116301431  LCCN: no2016126523  NLK: KAC2020Q7744  SUDOC: 203857194  VIAF: 55147724810764591609   WorldCat (עם VIAF): 55147724810764591609
מערכת גליפולי

מערכת גליפולי הייתה מערכה שהתנהלה במלחמת העולם הראשונה מאפריל 1915 עד ינואר 1916 בחצי האי גליפולי שבגדה המערבית של מצרי הדרדנלים, בין כוחות האימפריה הבריטית בסיוע צרפתי לבין כוחות האימפריה העות'מאנית. הכוחות הבריטיים ניסו לפלוש לחוף גליפולי שבאימפריה העות'מאנית, במטרה לפתוח נתיב אספקה ימי לרוסיה, שנמליה בים השחור היו נתונים תחת סגר מאז כניסת טורקיה למלחמה, ואולי אף לתפוס את הבירה העות'מאנית קונסטנטינופול (כיום איסטנבול). הניסיון כשל והותיר 113,350 חיילים הרוגים ו־230,305 פצועים משני הצדדים. 46,909 מההרוגים היו בריטים, אוסטרלים, ניו זילנדים, קנדים והודים. כמו כן נהרגו 9,798 צרפתים. בסך הכול איבדו מדינות ההסכמה כ-56,707 איש. מן הצד העות'מאני נהרגו 56,643 איש.
ב-25 באפריל נחתו יחידות צבא בריטיות, צרפתיות, אוסטרליות וניו זילנדיות (ANZAC) בחוף חצי האי גליפולי ובסביבתו, וניהלו שם קרב עקוב מדם במשך חודשים, שהסתיים בכישלון. עד היום מציינים באוסטרליה ובניו זילנד את יום ANZAC ב-25 באפריל, לזכר יום הפלישה לגליפולי.
בקרבות שהתחוללו השתתף גם קצין טורקי בדרגת סגן-אלוף בשם מוסטפא כמאל. הוא הפסיק את הנסיגה העות'מאנית, והכריח חיילים עות'מאניים נסוגים לעמוד על מקומם ולהילחם. לימים זכה לכינוי אתא טורק, והיה בהמשך למייסדה ואביה של טורקיה החדשה.
במערכה זו השתתף כחלק מהצבא הבריטי גם גדוד נהגי הפרדות העברי. שמונה מאנשיו נהרגו ו-55 נוספים נפצעו. הגדוד כולו מנה כ-650 איש.
ההתייחסות למערכה זו מצד מדינות ההסכמה הייתה אמביוולנטית. מחד, החזית העיקרית הייתה אל מול הגרמנים, וכתוצאה חששו מדינות ההסכמה מהקצאת משאבים רבים מדי לזירה העות׳מאנית, שנחשבה משנית. מאידך, שררה התקווה שמאמץ קל נוסף, תוך הקצאת משאבים נוספת, יביא לתוצאות בעלות משמעות אסטרטגית רבה ללא כל פרופורציה להיקף ההשקעה הצבאית, כגון פתיחת נתיבי השיט לים השחור ולרוסיה, והטיית מדינות בבלקן ובחופי הים התיכון לכיוון מדינות ההסכמה. ברקע עמדו גם זלזול מה בכושרה הצבאי של טורקיה, וההנחה שהיא עומדת להתמוטט בכל רגע, מה גם שבמלחמת הבלקן, בשנים שקדמו למלחמת העולם הראשונה, היא נחלה הפסדים בלתי פוסקים. הטורקים, שלחמו בעוז על ביתם וסמוך לבירתם, הפריכו הנחה זו.
רקע

לרוסיה, שהייתה אחת ממדינות ההסכמה במלחמה, היו קשיים בדרכי האספקה בים: הים הבלטי נחסם על ידי הצי הגרמני הקיסרי, ואילו הכניסה היחידה לים השחור דרך הבוספורוס נשלטה על ידי האימפריה העות'מאנית. זו הצטרפה למעצמות המרכז באוקטובר 1914.
בסוף 1914 התייצבה החזית המערבית בצרפת ובבלגיה, ומאז היה המצב בה קרוב לקיפאון. היה צורך נואש ברעיונות לשבירת אותו קיפאון. כמו כן מדינות ההסכמה האמינו כי מתקפה על העות'מאנים תוביל את בולגריה ויוון לצד מדינות ההסכמה. מה גם שטורקיה נחשבה ל"איש החולה של אירופה", וההנחה הייתה שבמאמץ צבאי לא גדול, יחסית לחזית המערב, ניתן יהיה להוציאה מהמערכה.
הצעה ראשונה לתקוף את טורקיה הועלתה על ידי שר צרפתי כבר בנובמבר 1914, אך לא זכתה לתמיכה. מאוחר יותר באותו חודש העלה וינסטון צ'רצ'יל, הלורד הראשון של הימיה, את תוכניותיו הראשונות לתקיפה בדרדנלים. תוכנית לתקיפה ולפלישה לחצי האי גליפולי אושרה, לאחר היסוסים רבים, על ידי הקבינט הבריטי בינואר 1915. שר המלחמה הלורד קיצ'נר מינה את הגנרל סר איאן המילטון לפקד על הכוח שעליו הוטלה המשימה.
לעומת ההיסוסים בקבינט, רעיון זה עורר התלהבות מכיוון אחר. למשכילים רבים, מעריצי התרבות היוונית הקדומה, קסם הרעיון להילחם בסמוך מאוד לאתרים שבהם התרחשו פרקים רבים מהמיתולוגיה היוונית. והיו בהם שהתנדבו להצטרף למשלחת הצבאית. בהם בלט סר רופרט ברוק (Brooke) (אנ').
תקיפות ימיות

ב־19 בפברואר החלה המתקפה הראשונה על הדרדנלים כאשר צי מלחמה גדול של ספינות בריטיות וצרפתיות, כולל אה"מ קווין אליזבת, הפגיז ארטילריה טורקית לאורך החוף.
אף על פי שהמתקפה הצליחה מבחינה פוליטית — בולגריה הפסיקה את המשא ומתן שלה עם גרמניה, יוון הציעה תמיכה ואיטליה נראתה כמשתוקקת להצטרף למלחמה לצד מדינות ההסכמה — התוצאה הצבאית הייתה דלה. הפגזות מתמשכות והנחתת כוחות קטנים ב־25 בפברואר, אף הם לא הביאו להצלחה.
מתקפה חדשה שמטרתה הייתה הנקודה הצרה בדרדנלים, היכן שרוחבם רק מייל, הונחתה ב־18 במרץ. הכוחות שארגנו הבריטים והצרפתים כללו 16 אוניות מלחמה. דה רובק, שפיקד על האניות ערך את הצי בשלושה קווים: קו א' התקדם בחזית וכלל ארבע אניות בריטיות שנועדו לפתוח בהתקפה. אליהן התלוו שתי אניות מערכה נוספות משני האגפים. קו ב' נע מאחוריהן וכלל ארבע אניות צרפתיות שגם הן לוו על ידי שתי אניות מערכה בשני האגפים. שאר אניות המערכה, המשחתות ושולות המוקשים, נועדו לחכות בפתח המיצרים. התוכנית הייתה שבמהלך היום ינטרלו הספינות את המוצבים שבמיצר, כדי ששולות המוקשים יוכלו לפלס דרך בטוחה בערב, כך שבסוף, אם הכל ילך כמתוכנן, יוכלו אניות המערכה לעבור אל ים השיש למחרת. האניות הצליחו בהתחלה ופגעו בסוללות ארטילריה טורקיות רבות. שדה מוקשים שמוקם לאורך החוף האסייתי על ידי המקשת "נוסרט" העות'מאנית הטביע או פגע במספר ספינות כשפנו להסתובב. שלוש אוניות מלחמה טבעו - אה"מ אירזיסטיבל (Irresistible) ואה"מ אושן (Ocean) הבריטיות, ובּוּוֶה (Bouvet) הצרפתית, וכן סיירת המערכה אה"מ אינפלקסיבל (Inflexible) וספינות המלחמה הצרפתיות סוּפְרֵן (Suffren) וגוֹלוּאה (Gaulois) נפגעו קשות.
האבדות החמורות הניעו את מדינות ההסכמה לחדול מניסיונות להבקיע את המיצרים באמצעות כוח ימי בלבד. הדבר היה הקלה גדולה עבור המפקדים הטורקים, שכן לסוללות הארטילריה שלהם אזלה התחמושת.
אסון זה גרם למועצת המלחמה הבריטית לעצור את ההתקפות הימיות גרידא. וינסטון צ'רצ'יל שר הצי, שפעל למען המבצע, נאלץ להתפטר ב-18 במאי 1915. לאחר תבוסות קשות בקווקז, בצפון פרס ובתעלת סואץ, ההדיפה המוצלחת של המתקפה הימית של מדינות ההסכמה ב-18 במרץ הייתה הניצחון הראשון של הצבא העות'מאני במלחמת העולם הראשונה. לאחר תום ההתקפות הימיות, הכוחות העות'מאניים תוגברו בכמה דיוויזיות מובחרות והועמדו תחת הנהגתם של וייפ פאשה והגנרל הגרמני אוטו לימן פון זאנדרס.
פלישה ראשונה

לאחר כישלונות התקיפות הימיות הגיעו הבריטיים לדעה כי כוחות קרקעיים נחוצים לסילוק הארטילריה הטורקית הניידת. הדבר יאפשר לשולות מוקשים לנקות את המים עבור ספינות גדולות.
חיילי בעלות הברית, תוך התעלמות מהנייטרליות היוונית, כבשו, בין היתר, את האי למנוס על מנת להשתמש בו כנקודת מוצא להתקפות. מכוסות על ידי 11 ספינות מלחמה, 200 ספינות סוחר פרסו חיילים ממדינות שונות.
בתחילת 1915, חיילים אוסטרלים וניו זילנדים מתנדבים חנו במצרים ועברו אימונים קודם שאמורים היו להישלח לצרפת. חיל הרגלים התגבש ל-ANZAC, שכלל 30,000 איש, ובו הדיוויזיה האוסטרלית הראשונה והדיוויזיה הניו זילנדית-אוסטרלית, בפיקודו של ויליאם בירדווד. לרשותו של גנרל המילטון עמדו גם הדיוויזיה הבריטית ה־29 שמנתה 17,000 איש, דיוויזיית הצי המלכותי ו-Corps expéditionnaire d'Orient הצרפתים. גדוד נהגי הפרדות בפיקודו של ג'ון פטרסון ויוסף טרומפלדור היה צריך לספק שירותי הובלה בשטח ההררי. זאב ז'בוטינסקי ויוסף טרומלדור רצו להניח את הבסיס ל"לגיון יהודי" לכיבוש ארץ ישראל אך ז'בוטינסקי התנגד לגדוד הפרדות מאחר שלא היה גדוד לוחם.
כוח הפלישה של המילטון עמד בפני הארמייה העות'מאנית החמישית, תחת פיקודו של היועץ הגרמני לאימפריה העות'מאנית, גנרל אוטו לימן פון סנדרס. הארמייה החמישית, שהיה עליה להגן על חופי הדרדנלים, כללה 6 מהדיוויזיות הטורקיות הטובות ביותר שכללו 84,000 איש. בבולהיר היו הדיוויזיה ה-5 והדיוויזיה ה-7. בכף הלס, על קצה חצי האי, ולאורך חופו של הים האגאי הייתה הדיוויזיה ה-9, ובעתודה בגבה טפה, באמצעו של חצי האי, הייתה הדיוויזיה ה־19 תחת פיקודו של מוסטפא כמאל. הדיוויזיות ה־3 וה־11 הגנו על החוף האסייתי בקומקלה, ששוכן בכניסה לדרדנלים.
על פי תוכנית הפלישה של 25 באפריל 1915, הדיוויזיה ה־29 אמורה הייתה לבצע נחיתת סער אמפיבית בהלס על קצה חצי האי ואז להתקדם למעוזים בקיליטבהיר. כוחות ANZAC היו צריכים לנחות צפונה מגבה טפה על החוף האגאי ממקום שבו יוכלו להתקדם לאורך חצי האי ולמנוע נסיגה מקיליטבהיר או חיזוק לקיליטבהיר. הצרפתים ביצעו נחיתת הסחה בקומקלה על החוף האסייתי. כמו כן נעשתה הסחה של איש יחיד על ידי ברנרד פרייברג מהצי המלכותי הבריטי בבולהיר.